ദുരുദ്ദേശത്തോടെ സംസാരിച്ചിട്ടില്ല സഹപ്രവര്ത്തകര്ക്ക് പ്രസായമുണ്ടായെങ്കില് ഖേദം പ്രകടിപ്പിക്കുന്നു: പി.കെ നവാസ് കോഴിക്കോട്: ഹരിത നേതാക്കള് നല്കിയ പരാതിയില് ഖേദം പ്രകടിപ്പിച്ച് എം.എസ്.എഫ് സംസ്ഥാന പ്രസിഡന്റ് പി.കെ നവാസ്. സഹപ്രവര്ത്തകര്ക്ക് തെറ്റിദ്ധാരണയുണ്ടായതില് ഖേദിക്കുന്നുവെന്ന് പി.കെ നവാസ് പറഞ്ഞു. നിലവിലെ സാഹചര്യത്തില് പ്രശ്നങ്ങള് അവസാനിക്കാന് പാര്ട്ടി എടുക്കുന്ന ഏത് തീരുമാനവും അംഗീകരിക്കാന് തയ്യാറാണെന്ന് നേതാക്കളെ അറിയിച്ചുണ്ടെന്നും ഫേസ്ബുക്കിലെഴുതിയ കുറിപ്പില് പറയുന്നു. പ്രസ്തുത കമ്മിറ്റിയില് തന്നെ ഈ വിഷയം ഉന്നയിക്കുകയോ പ്രതിഷേധം അറിയിക്കുകയോ ചെയ്തിരുന്നുവെങ്കില് പരാതിക്കാരുടെ തെറ്റിദ്ധാരണ തിരുത്താനും ആവശ്യമെങ്കില് ക്ഷമ പറയാനും തയ്യാറാകുമായിരുന്നു. പാര്ട്ടി അച്ചടക്കവും പാര്ട്ടിയുമാണ് പ്രധാനം, ആഴ്ചകളായി പലതരത്തിലുള്ള വാര്ത്തകള് പ്രചരിക്കുമ്ബോഴും ഒരു വാക്ക് പോലും മാധ്യമങ്ങള്ക്ക് മുന്നില് പറയാതിരുന്നതും സോഷ്യല് മീഡിയ വഴി പ്രതികരിക്കാതിരുന്നതും വിഷയത്തില് തീര്പ്പ് കല്പ്പിക്കുന്നത് വരെ ആരും പത്രസമ്മേളനങ്ങളോ പ്രതികരണങ്ങളോ പാടില്ലെന്ന എന്റെ പാര്ട്ടിയുടെ അച്ചടക്കത്തിന്റെയും നേതാക്കളുടെ നിര്ദ്ദേശത്തിന്റെയും ഭാഗമായിട്ടായിരുന്നു. ഇന്ന് വിഷയത്തില് പാര്ട്ടി തീര്പ്പ് കല്പ്പിച്ചിരിക്കുന്നു.പാര്ട്ടി പറഞ്ഞാല് അതിനപ്പുറം ഒരടി വെക്കില്ല.വിവാദങ്ങള് ഇവിടെ അവസാനിക്കട്ടെ. നവാസ് കുറിച്ചു ഫേസ്ബുക്ക് കുറിപ്പിന്റെ പൂര്ണരൂപം: